
                            ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 41ης/2023 κατεπείγουσας Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 356/2023
Στη Λευκάδα σήμερα  στις 28 του μηνός Σεπτεμβρίου του έτους 2023, ημέρα Πέμπτη και ώρα 14:00,  ήλθε σε κατεπείγουσα, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 21986/28-9-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Καλός Χαράλαμπος (Πρόεδρος)
	1
	Γιαννιώτης Παναγιώτης

	2
	Τσιρογιάννης Γεώργιος
	2
	Κοντογιώργης Σπυρίδων

	3
	Βικέντιος Νικόλαος  
	3
	Μαργέλη Μαρία

	4
	Τυπάλδος Νικόλαος
	4
	Σκληρός Φίλιππος

	5
	Λύγδας Σπυρίδων 
	5
	

	6
	
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 2ο: Απόφαση Ο.Ε. για έγκριση μελέτης: «Ευφυείς εφαρμογές και δράσεις στο πλαίσιο του Ψηφιακού Μετασχηματισμού του Δήμου Λευκάδας», στο πλαίσιο της πρόσκλησης 01 «Ψηφιακός Μετασχηματισμός ΟΤΑ» (κωδ. Πρόσκλησης: 01, Α/Α Πρόσκλησης ΟΠΣ: 241).

Εισηγητής: Χαράλαμπος Καλός, Δήμαρχος, Πρόεδρος Ο.Ε.

Ο Πρόεδρος της Ο.Ε. κ. Χαράλαμπος Καλός, Δήμαρχος,  κάλεσε τα μέλη της Οικονομικής Επιτροπής να εγκρίνουν το κατεπείγον της συνεδρίασης για την συζήτηση και λήψη απόφασης στο ανωτέρω θέμα που αναγράφεται στην υπ΄ αριθ. 21986/28-9-2023 πρόσκληση, λαμβάνοντας υπόψη και τις δ/ξεις του άρθρου 75 του Ν. 3852/2010, όπως αντικαταστάθηκε από το άρθρο 77 του Ν.4555/18, αναφέροντας τα εξής:

«Η Συνεδρίαση κρίνεται κατεπείγουσα, και για τα τρία θέματα,  διότι η υποβολή πρότασης του Δήμου, στην Πρόσκληση με κωδικό 01 με τίτλο: «ΨΗΦΙΑΚΟΣ ΜΕΤΑΣΧΗΜΑΤΙΣΜΟΣ ΤΩΝ ΟΤΑ» του Υπουργείου Ψηφιακής Διακυβέρνησης, του προγράμματος «Ψηφιακός Μετασχηματισμός» του ΕΣΠΑ 2021-2027, λήγει στις 30/9/2023.»
Λαμβάνοντας υπόψη τα ανωτέρω η Οικονομική Επιτροπή ομόφωνα αποφάσισε το κατεπείγον της Συνεδρίασης, για τους προαναφερόμενους λόγους.
Στη συνέχεια, ο Πρόεδρος της Ο.Ε. κ. Χαράλαμπος Καλός, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

«Ο Δήμος Λευκάδας προχωρά στην εκπόνηση της Μελέτης Δράσεων Ψηφιακού Μετασχηματισμού, με τα εξής υποέργα:

· Υποέργο 1: «Ευφυείς εφαρμογές και δράσεις στο πλαίσιο του Ψηφιακού Μετασχηματισμού του Δήμου Λευκάδας» προϋπολογισμού 604.901,760 € (συμπεριλαμβανομένου του ΦΠΑ 24%) και 

· Υποέργο 2: «Παροχή υπηρεσιών Συμβούλου της Πράξης Δράσεις Ψηφιακού Μετασχηματισμού του Δήμου Λευκάδας για τη σύνταξη της Μελέτης Δράσεων Ψηφιακού Μετασχηματισμού και την δημιουργία και υποβολή φακέλου στο πλαίσιο της Πρόσκλησης 01_«Ψηφιακός Μετασχηματισμός των ΟΤΑ» (Κωδ. πρόσκλησης:01, Α/Α Πρόσκλησης ΟΠΣ:241)» προϋπ/σμού 18.897,60 € (συμπεριλαμβανομένου του ΦΠΑ 24%)

· Υποέργο 3: Πλάνο και δράσεις προβολής και επικοινωνίας» προϋπ/σμού 6.200,00 € (συμπεριλαμβανομένου του ΦΠΑ 24%),
 η οποία θα αποτελεί τη βάση για την ενσωμάτωση ψηφιακών εφαρμογών και λύσεων, με στόχο τη μετατροπή του Δήμου σε ένα σύγχρονο και τεχνολογικά προηγμένο περιβάλλον διαβίωσης και δραστηριότητας. Μέσω της μελέτης ο Δήμος θα αναδείξει τόσο την υφιστάμενη ψηφιακή του ωρίμανση, όσο και την συνέργεια των προς υλοποίηση έργων του με την πρότασή του στην πρόσκληση «ΨΗΦΙΑΚΟΣ ΜΕΤΑΣΧΗΜΑΤΙΣΜΟΣ ΤΩΝ ΟΤΑ». Η Μελέτη Στρατηγικής Ψηφιακού Μετασχηματισμού του Δήμου Λευκάδας οφείλει να είναι πλήρως ευθυγραμμισμένη με τις προτεραιότητες που τίθενται στη Βίβλο Ψηφιακού Μετασχηματισμού του Υπουργείου Ψηφιακής Διακυβέρνησης, στο Εθνικό Σχέδιο Ανάκαμψης και Ανθεκτικότητας «Ελλάδα 2.0», καθώς και στα εθνικά και ευρωπαϊκά προγράμματα για την ψηφιακή μετάβαση. Η πρόταση αυτή, υποβάλλεται στο πλαίσιο της πρόσκλησης με τίτλο «ΨΗΦΙΑΚΟΣ ΜΕΤΑΣΧΗΜΑΤΙΣΜΟΣ ΤΩΝ ΟΤΑ» του ΕΣΠΑ 2021-2027. Η εναρμόνιση με τις προτεραιότητες  που θέτει ο Ψηφιακός Μετασχηματισμός του Δήμου, εξασφαλίζει την πρόσβαση στα διαθέσιμα χρηματοδοτικά εργαλεία. 

Συγκεκριμένα, ο Δήμος Λευκάδας θα προβεί στην προμήθεια των ακόλουθων εφαρμογών και συστημάτων «έξυπνης πόλης»: 

· Έξυπνες διαβάσεις πεζών και φιλικές προς ΑΜΕΑ 

· Έξυπνα συστήματα ενεργειακής διαχείρισης δημοτικών και σχολικών κτηρίων  

· Έξυπνα συστήματα ηλεκτροφωτισμού εντός δημοτικών κτιρίων 

· Σύστημα διαχείρισης δημοτικών κοιμητηρίων και ψηφιοποίηση φακέλων 

· Πλατφόρμα διαχείρισης παιδικών σταθμών και ενημέρωσης γονέων με smart εφαρμογή  

· Διαχείριση κλειστών και ανοιχτών χώρων άθλησης, πολιτισμού, ψυχαγωγίας 

· Σύστημα διαχείρισης ηλεκτρονικών πληρωμών 

· Ολοκληρωμένη υποδομή προστασίας από κυβερνοεπιθέσεις  (Network Firewall, End point security, WAF κλπ) 

· Κεντρική ενιαία πλατφόρμα διαχείρισης και συλλογής δεδομένων δράσεων ψηφιακού μετασχηματισμού

Εισηγούμαστε

1. Την έγκριση και παραλαβή των μελετών για τα ανωτέρω υποέργα καθώς και του σχετικού Πρακτικού διερεύνησης τιμών για το Υποέργο 1 

2. Την έγκριση του σχεδίου τεύχους δημοπράτησης και των λοιπών τεκμηριωτικων στοιχείων για το Υποέργο 1

3. Τη δέσμευση της Ο.Ε. για την αναμόρφωση του προϋπολογισμού και την αντίστοιχη εγγραφή των ανωτέρω δράσεων σε κωδικό, εφόσον εγκριθεί.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
1. Την έγκριση και παραλαβή των μελετών για τα ανωτέρω υποέργα καθώς και του σχετικού Πρακτικού διερεύνησης τιμών για το Υποέργο 1. 

2. Την έγκριση του σχεδίου τεύχους δημοπράτησης και των λοιπών τεκμηριωτικών στοιχείων για το Υποέργο 1.
3. Τη δέσμευση της Ο.Ε. για την αναμόρφωση του προϋπολογισμού και την αντίστοιχη εγγραφή των ανωτέρω δράσεων σε κωδικό, εφόσον εγκριθεί.



Η απόφαση αυτή πήρε αύξοντα αριθμό: 356/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

